卢承礼

卢承礼（），字子敬，幽州范阳人，唐朝官员，唐高宗宰相卢承庆之弟。著名诗人卢藏用祖父。

 背景 
卢承礼出自范阳卢氏北祖大房，十二代祖是东汉北中郎将卢植。八世祖卢谌是十六国时后赵中书令。五代祖卢玄为北魏散骑常侍。他的祖父盧思道是北齐、隋朝要员。隋炀帝末年大将李渊在太原起兵反隋时，卢承礼之父盧赤松任河東令，先前就认识李渊，李渊兵到后立刻投降，成为李渊的僚属。李渊建立唐朝后，封卢赤松为范阳郡公。之后卢氏一族迁居洛阳，成为洛阳人。

 生平 
贞观八年（634年），卢承礼举甲科进士，补朝散郎。不就授并州大都督府户曹参军。十五年，诏举授兖州任城县令。十八年，丁母忧去职。转汴州尉氏令。秩满，历同州蒲城、益州蜀县、雍州新丰县令，以公事免，左迁合州石镜令，又迁常州义兴令。寻加朝散大夫。垂拱元年诏除湖州司马。

垂拱二年（686年）十一月廿九日，卢承礼薨于湖州官舍，春秋七十有八见《唐故湖州司马轻车都尉卢府君墓志铭并序》太子文学琅耶王绍宗撰
公讳承礼，字子敬，范阳涿人也。汉侍中植十三代孙。原夫姬佐疏封，齐卿启邑，子虚出使，过诧于青丘。先生远游，泗〇〇于玄关。八王异姓，独见太尉之功；四海大儒，自有尚书之望。英灵允集，地胄攸归。〇〇〇〇，可得闻矣。曾祖道亮，魏历无象，养正丘园。公车三辟不就，时号徵君。道超方外，迹寄人间。北门之刺不兴，西山之操逾邈。祖思道，齐给事中、黄门侍郎、山东擅英，冀北称骏。缛锦披于潘岳，裳帷闢于贾琮。所谓物之司方，父之雄伯。父赤松，皇朝太子率更令、上柱国、范阳郡公。勋懋昭阳，爵畴壮武。对春葩于仙禁，举夜烛于宾筵。想楚国之先贤，知鲁人之有后。公积庆憑祉，资灵诞秀，孝贯天经，仁彰性道。故以趍庭渐训，荷戟参玄。实禀赋于大成，将效学于过半。贞观八载，有诏明扬，爰擢甲科，允兹上赏，补朝散郎。顷之，授并州大都督府户曹参军。京陵隩壤，晋野名区。载佇吏能，克宣智效。瞻言梁竦，尚阻迁婴。跂彼鲁〇，旋闻狎雉。十五年，诏举授兖州任城县令。道尚廉平，政孚简惠。河阳公馆，甫列长筵，彭泽私门，先惊静树。无何，遭内忧去职。沉痛茹戚，泣血焦心。执亲之丧，君子以为难也。复常，转汴州尉氏令。秩满，历同州蒲城、益州蜀县、雍州新丰，以公事免，左迁合州石镜令，又贬常州义兴令。还顾大梁，蓬池草偃。旁通左辅。莲勺风〇，负弩〇〇之乡〇刀混鸡之邑。渝俗清〇，〇月震泽，警于间雷。德被殊邻，声优〇在。寻加朝散大夫。酬其庸也。卓茂有三台之用，已听飞蝗。庞元非百里之才，爰〇展骥。粤以垂拱元年诏除湖州司马。公名高半刺，誉隆三转。纠猛以宽，绳违以正。故能扬清江外，屏恶垣东。人知所识之谣，时有不空之咏。方期缑山贷驾，追化鹤于南康，而霅水阅流，摧纵鳞于东海。垂拱二年十一月廿九日遘疾终于官舍，春秋七十有八。呜呼！小年俄尽，大夜无期。空缠罢市之悲，几屑成蹊之泣。夫人陇西李氏，陵川令君之第七女也。代袭貂珰，家传龟镜。六行斯顺，四德无褰。光暎闺庭，昭贲图史。人归厚穸，初隔凤凰之楼，龙没延津，竞合莲花之剑。以今三年十月六日祔葬洛城东北邙山之阳，制也。凡器徒歆，沙床永閟，夷斋北望，应伤杜预之魂。京洛南瞻，尚切苏韶之梦。异室偕老，何其奕欤。有子曰璥、曰瓘等回心内极，哀送如凝，践露霑濡，攀松断绝，以为扬名渠阁，或沫将来。勒美泉扃，庶传终古。其铭曰：
九埇绝漠，四履营丘。尚父东启，先生北游。其后必大，其庸乃畴。承家克隆，象贤间出。是称英妙，允兹文质。晔晔庭芝，蒸蒸怀橘。扬历佇用，筮宾趍仕。荐屈牛刀，孤飞鹤履。方践槐棘，忽嗟辰巳。巩洛掩涕，夷斋相相对。青石徒刊，玄穹匪悔。立言不朽，懔懔千载。。

夫人陇西李氏。

 注释及参考资料 
《旧唐书》卷八十一
《新唐书》卷一百零六
《资治通鉴》卷二百、卷二百零一

C
Category:葬在北邙的唐朝人